stanford-oval/wikipedia huggingface dataset:
Milan Janić

| Milan Janić Милан Јанић> Henkilötiedot |
| --- | --- |
Syntynyt: 14. kesäkuuta 1957 Bačka Palanka, Jugoslavia (nykyään Serbia)
Kuollut: 1. tammikuuta 2003 (45 vuotta) Belgrad, Jugoslavia (nykyään Serbia)
Kansalaisuus:   Jugoslavia →  Serbia
Uran tiedot
Pituus:  182 cm
Laji:  ratamelonta
| Mitalit> Maa:  Jugoslavia.Miesten ratamelonta. Olympialaiset  | Mitalit> Maa:  Jugoslavia.Miesten ratamelonta. Olympialaiset  | Mitalit> Maa:  Jugoslavia.Miesten ratamelonta. Olympialaiset  | Maa:  Jugoslavia> Miesten ratamelonta. |
| --- | --- | --- | --- |
|  Hopeaa | Los Angeles 1984 | K-1, 1000m |  |
| MM-kilpailut  | MM-kilpailut  | MM-kilpailut  |  |
|  Kultaa | Belgrad 1978 | K-1, 10000m |  |
|  Kultaa | Duisburg 1979 | K-1, 10000m |  |
|  Kultaa | Belgrad 1982 | K-1, 10000m |  |
|  Hopeaa | Belgrad 1978 | K-1, 1000m |  |
|  Hopeaa | Nottingham 1981 | K-1, 10000m |  |
|  Hopeaa | Tampere 1983 | K-1, 10000m |  |
| Välimeren kilpailut  | Välimeren kilpailut  | Välimeren kilpailut  |  |
|  Hopeaa | Split 1979 | K-1, 1000m |  |
|  Hopeaa | Split 1979 | K-1, 5000m |  |
|  Hopeaa | Split 1979 | K-2, 1000m |  |
Milan Janić (serb. Милан Јанић; 14. kesäkuuta 1957 Bačka Palanka, Serbian KT, Jugoslavian FKT, nykyinen Serbia – 1. tammikuuta 2003 Belgrad, Serbia, Jugoslavia, nykyinen Serbia) oli serbialainen ratameloja. Hän osallistui Moskovan olympialaisiin 1980 ja voitti olympiahopeaa Los Angelesin olympialaisissa 1984.
Mockbuster

Mockbuster on elokuva, jolla hyödynnetään jonkin menestyneen elokuvan julkisuutta, jolla on samanlainen nimi tai aihe. Ne valmistetaan usein pienellä budjetilla voittojen maksimoimiseksi. Mockbuster on yhdistelmä englannin kielen sanoista mock (’jäljitelmä’) ja blockbuster (”kassamagneetti”, menestynyt elokuva).
Esimerkkejä

Yhdysvaltalainen elokuvastudio The Asylum on tuottanut useita mockbuster-elokuvia, kuten:
Vuoden 2010 elokuva Titanic II, joka ei nimestään huolimatta ole vuoden 1997 menestyselokuvan Titanic jatko-osa.
Transmorphers, vuonna 2007 tehty elokuva, joka yrittää rahastaa saman vuoden Transformers-elokuvan nimellä.
Atlantic Rim, vuoden 2013 elokuva. Parodioi saman vuoden Pacific Rim – Hyökkäys Maahan -elokuvan nimeä.
Milan Jovanović

Milan Jovanović (Милан Јовановић) on seuraavien henkilöiden nimi:
Milan Jovanović, serbialainen valokuvaaja
Milan Jovanović, serbialainen jalkapalloilija
Milan Jovanović, montenegrolainen jalkapalloilija
Milan Jovanović, serbialainen voimanostaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Milan Jovanović”, voi hakea sivunnimihaulla, laajalla sivunnimihaulla tai tekstihaulla.
Sabrina Salerno

| Sabrina Salerno |
| --- | --- |
 Sabrina Salerno esiintymässä vuonna 2010.
Henkilötiedot
Syntynyt: 15. maaliskuuta 1968 (ikä 56)
Ammatti:  laulaja, malli, näyttelijä, musiikkituottaja
Muusikko
Taiteilijanimi:  Sabrina
Laulukielet:  englanti, italia
Aktiivisena:  1986–
Tyylilajit:  italodisko
Soittimet:  laulu
Levy-yhtiöt:  Casablanca Records ja RTI Music 
Aiheesta muualla
www.sabrinasalerno.com
  [ Muokkaa Wikidatassa ] [ ohje ]  
Sabrina Salerno (s. 15. maaliskuuta 1968 Genova) on italialainen laulaja, musiikkituottaja, malli ja näyttelijä, joka uransa huipulla tunnettiin taiteilijanimellä Sabrina. Hän oli kansainvälisesti suosituimmillaan 1980-luvun lopulla ja 1990-luvun alussa. Hänen levyjään on myyty kansainvälisesti yli 20 miljoonaa kappaletta.
Sabrinan läpimurtohitti oli ”Boys (Summertime Love)”, jonka musiikkivideo on varsin kuuluisa siitä, että laulajan nänni vilahtaa siinä useaan otteeseen. Hänen muita menestyneitä singlejään ovat olleet ”Like a Yo-Yo”, ”All of Me” ja ”My Chico”. ”All of Me” oli brittiläisen tuottajakolmikko Stock-Aitken-Watermanin sävellys.
Suosionsa huipulla Sabrina julkaisi kaksi englanniksi laulettua albumia, Sabrina (1987) ja Super Sabrina (1988). Suomessa julkaistiin myös remix-levy Something Special (1988) sekä Single Hits -singlekokoelma.
Sabrinan imagoa on usein verrattu brittiläiseen Samantha Foxiin – molemmat käyttivät vartaloaan sekä mainettaan topless-malleina hyväkseen esiintymisissään. Kummankin takana oli oman maansa merkittäviä tanssimusiikin tuottajia ja DJ:itä, Sabrinan musiikin taustalla kuuluu vahva italodisco-tyyli konebiitteineen.
Monet Sabrinan musiikkivideot herättivät paljon huomiota laulajan suosion huippuaikoina, sillä ne esittelivät varsin auliisti paitsi italialaisten kaupunkien nähtävyyksiä ja hiekkarantoja, myös laulajan vartalonmuotoja, minkä takia monet vanhemmat pitivät Sabrinan musiikkia sopimattomina teini-ikäisille lapsilleen. Myös laulujen tekstit olivat provosoivia ja jopa eroottishenkisiä. Sabrina oli uransa alkuvaiheessa myös malli ja poseerasi usein myös yläosattomissa.
Sabrina ryhtyi käyttämään tuotannossaan sukunimeään 1990-luvun puolivälin jälkeen ja julkaisi myös italiaksi laulettua musiikkia.
Salerno on laulamisen lisäksi näytellyt ja juontanut televisiosarjoja.
Diskografia > Singlet

1986 Sexy Girl
1987 Lady Marmelade
1987 Hot Girl
1987 Boys (Summertime Love)
1988 My Chico
1988 All of Me (Boy of Boy)
1988 Like a Yo-Yo
1989 Guys & Dolls
1989 Pirate of Love
1989 Doctor's Orders
1989 Sex
1989 Gringo
1990 Yeah Yeah (Remix)
1991 Siamo donne (with Jo Squillo)
1991 Shadows of the Night
1991 Cover Model
1994 Rockawillie
1994 Angel Boy
1995 Boys Boys Boys
1995 Fatta e rifatta
1995 Maschio dove sei
1997 Numeri
1999 I Love You
2004 Boys (2004 Remix)
2006 I Feel Love (Good Sensation)
2008 Erase Rewind
2009 Erase Rewind Remix (Andrea T Mendoza & Tibet Remix)
2010 Call Me (feat. Samantha Fox)
2012 This Christmas Night (with The Jam Band)
2014 Colour Me
2015 Ouragan
Diskografia > Albumit

1987 Sabrina (nimellä "Sabrina")
1988 Super Sabrina (nimellä "Sabrina")
1991 Over The Top / Over The Pop (nimellä "Sabrina")
1996 Numeri / Maschio dove sei (nimellä "Sabrina Salerno") (tuottajina Massimo Riva, Enrico Monti ja Sabrina Salerno)
1999 Flower's Broken (nimellä "Sabrina Salerno")
2008 Erase / Rewind (nimellä "Sabrina")
Diskografia > Musiikkivideot

1989 "6 Sensual Videos"
1989 "Live in Moscow"
Aiheesta muualla

Kuvia tai muita tiedostoja aiheesta Sabrina Salerno Wikimedia Commonsissa
Sabrina Salerno Internet Movie Databasessa. (englanniksi)
Monofagi

Monofagi on eliö, joka on  erikoistunut yhteen tai vain muutaman ravintolajiin/ravintokohteen osaan (esimerkiksi loiset, hedelmänsyöjät, muurahaiskarhu ja muut vastaavanlaiset eliöt). Monofagin vastakohta on polyfagi, jossa eliö on erikoistunut useisiin ravintolajeihin/ravintokohteisiin. Oligofagi puolestaan syö vain tiettyjä harvoja ravintokohteita.
Mochós

| Mochós Μοχός |
| --- | --- |
 Mochós
 Koordinaatit: 35°15′48″N, 25°25′21″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Chersónisos
Hallinto:  
 – Asutustyyppi:  kylä
 – Kallikrates-koodi:  7108030301
Väkiluku (2011):  825
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mochós (kreik. Μοχός) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Aiemmin kylä kuului Málian kuntaan ja vuodesta 2011 lähtien Chersónisoksen kunnan Málian kunnallisyksikköön. Kylän väkiluku on 825 (vuonna 2011).
Mochóksen keskusaukio.
Mochóksen kylä sijaitsee Kreetan pohjoisissa keskiosissa linnuntietä noin 3,5 kilometriä ja tietä pitkin noin yhdeksän kilometriä sisämaahan saaren pohjoisrannikosta eli Kreetanmeren rannasta, ja noin 40 kilometriä itään Iraklionista. Mochós on monin tavoin perinteinen kylä, ja ollut olemassa jo bysanttilaisella ajalla. Kylän pääkirkko on omistettu Neitsyt Marian ilmestykselle (Evangelismós tis Theotókou) ja vanha pääkirkko Neitsyt Marialle (Panagía). Muut tärkeimmät kirkot on omistettu arkkienkeli Mikaelille (Michaíl Archángelos), Pyhälle Georgiokselle (Pyhä Yrjö, Ágios Geórgios) ja Pyhälle Panteleimonille (Ágios Panteleímonas). Kylän nähtävyyksiin kuuluu myös kansanperinnemuseo.
Mochós muodostaa myös laajemman kyläyhdyskunnan (Δημοτική Κοινότητα Μοχού, Dimotikí Koinótita Mochoú), johon kuuluu varsinaisen Mochóksen kylän lisäksi Stalídan kylä. Koko yhdyskunnan väkiluku on 2 062. Stalída on Mochóksen ranta-asutus ja kehittynyt turistikeskittymäksi.
Aiheesta muualla

Kuvia tai muita tiedostoja aiheesta Mochós Wikimedia Commonsissa
Monogatari

Prinsessa Kaguya palaa Kuuhun. Taketori Monogatarin kuvitusta noin vuodelta 1650.
Monogatari (jap. 物語, Monogatari) tarkoittaa japanilaista legenda- tai kertomuskokoelmaa. Monogatarit olivat suosittuja erityisesti keskiaikana. Varhaisimpia ja kuuluisimpia lajin edustajia ovat noin vuonna 850–950 kirjoitettu Taketori monogatari eli Bambunkerääjän tarina, Ochikubo monogatari ja Utsuho monogatari sekä lajin tunnetuin edustaja Genji monogatari eli Genjin tarina, jonka naispuolinen kirjoittaja käytti salanimeä Murasaki Shikibu.
Mocovín kieli

| Mocoví |
| --- | --- |
Muu nimi:  Mocobí
Tiedot
Alue:   Argentiina
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  guaycurukielet
Kieliryhmä:  eteläiset guaycurukielet qomkielet
ISO 639-3:  moc
 Ohje 
Mocoví on Argentiinassa puhuttu kieli, joka kuuluu guaycurukieliin. Vuonna 2012 kielellä oli 2 780 puhujaa, minkä vuoksi se lasketaan uhanalaiseksi kieleksi.
Kieltä kirjoitetaan latinalaisin aakkosin. Uusi testamentti on käännetty mocovíksi.
Fonologia > Konsonantit

|  | Bilabiaalit | Alveolaarit | Alveo-palataalit | Palataali | Velaari | Uvulaari | Glottaali |
| --- | --- | --- | --- | --- | --- | --- | --- |
| Nasaali | m | n |  | ɲ |  |  |  |
| Klusiili | p | t |  |  | k | q | ʔ |
| Affrikaatta |  |  |  | t͡ʃ |  |  |  |
| Frikatiivi | (ɸ) | s | ʃ |  | (x) |  | h |
| Lateraali |  | l | ʎ |  |  |  |  |
| Tremulantti |  | r |  |  |  |  |  |
| Puolivokaali | w |  |  | j |  |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  |  |
| Puolisuppea | e |  | o |
| Avoin |  | a |  |
Kaikki vokaalit voivat esiintyä sekä lyhyinä että pitkinä.
Lähde:
Monodelphis brevicaudata

| Monodelphis brevicaudata |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Pussirotat Didelphimorphia
Heimo::  Pussirotat Didelphidae
Alaheimo::  Didelphinae
Suku::  Päästäisopossumit Monodelphis
Laji::  brevicaudata
Kaksiosainen nimi
 Monodelphis brevicaudata  (Erxleben, 1777) 
 Lajin levinneisyys
Katso myös
   Monodelphis brevicaudata Wikispeciesissä   Monodelphis brevicaudata Commonsissa 
Infobox OKNimi-testi OKIUCN-testi OK: 
Monodelphis brevicaudata on Etelä-Amerikan koillisosien metsissä elävä tasaisen ruskea opossumilaji, joka kuuluu päästäisopossumien sukuun. Se on 11–14 cm:n pituinen, hännän pituuden ollessa 4,5–6,5 cm.
Lajia tavataan Brasiliassa, Kolumbiassa, Ranskan Guayanassa, Guyanassa, Surinamessa ja Venezuelassa.
Monodelphis brevicaudata on huono kiipeilijä ja elää mieluummin metsän pohjakerroksessa. Päiväksi se suojautuu lehdistä kyhättyyn pesään onttoon puunrunkoon tai koloon. Öisin se etsii ravinnokseen siemeniä, versoja ja hedelmiä, mutta myös hyönteisiä, haaskoja ja pieniä jyrsijöitä, jotka se tappaa voimakkaalla puraisulla pään taakse.
Naaras voi synnyttää mihin aikaan vuodesta tahansa, ja poikasia voi olla jopa 14. Koska pussia ei ole, poikasten on tarrattava emon nisiin ja turkkiin. Hieman vartuttuaan ne ratsastavat emon selässä.
Nisäkäsnimistötoimikunta on ehdottanut lajille uutta suomenkielistä nimeä guayananpäästäisopossumi.
Charlize Theron

| Charlize Theron |
| --- | --- |
 Charlize Theron San Diegon Comic-Conissa vuonna 2017.
Henkilötiedot
Syntynyt: 7. elokuuta 1975 (ikä 49) Benoni, Transvaalin provinssi, Etelä-Afrikka
Ammatti:  näyttelijä, elokuvatuottaja, malli
Puoliso:   Stuart Townsend (2001–2010)  Sean Penn (2013–2015) 
Lapset:  2
Näyttelijä
Aktiivisena:  1995–
Merkittävät roolit:   The Italian Job  Monster – Aileen Wuornos  Hancock  Prometheus  Mad Max: Fury Road  Bombshell – hiljaisuuden rikkojat 
Palkinnot
 Parhaan naispääosan Oscar  2003 Monster – Aileen Wuornos 
Aiheesta muualla
www.charlizeafricaoutreach.org
IMDb 
Elonet
Charlize Theron (s. 7. elokuuta 1975 Benoni, Transvaalin provinssi) on eteläafrikkalainen Oscar-palkittu näyttelijä. Hänellä on Etelä-Afrikan kansalaisuuden lisäksi myös Yhdysvaltain kansalaisuus. Marraskuussa 2008 YK:n pääsihteeri Ban Ki-moon nimitti hänet YK:n rauhanlähettilääksi.
Lapsuus ja nuoruus

Theronin molemmat vanhemmat puhuivat äidinkielenään afrikaansia. Hänen isällään oli ranskalaista hugenottitaustaa ja hänen äidillään saksalainen sukutausta. Charlize itse puhuu afrikaansia äidinkielenään ja englantia toisena kielenään. Hän varttui vanhempiensa ainoana lapsena maatilalla lähellä Johannesburgia. Ollessaan 15-vuotias hän oli todistamassa isänsä kuolemaa, kun Charlizen äiti Gerda Theron ampui Charles Theronin itsepuolustukseksi. Gerda Theron ei saanut teosta syytettä.
Charlize muutti 16-vuotiaana Milanoon, Italiaan, saatuaan vuoden mallisopimuksen sen jälkeen, kun oli voittanut Johannesburgissa järjestetyn mallikilpailun. Mallisopimuksen päätyttyä hän asui New Yorkissa. Hän kävi kaupungissa balettikoulua nimeltä Joffrey Ballet School, kunnes joutui lopettamaan tanssiuransa 19-vuotiaana polvivamman vuoksi.
Ura näyttelijänä

Tanssiuransa päätyttyä Theron muutti Los Angelesiin ja aloitti uran näyttelijänä. Ensimmäinen elokuva, jossa hän esiintyi, oli vuonna 1995 suoraan videolle julkaistu Maissilapset 3, ja ensimmäiset puheroolinsa hän teki vuonna 1996 ensi-iltansa saaneissa elokuvissa Vaarojen laakso ja That Thing You Do!. Myöhemmin samalla vuosikymmenellä hän esitti keskeisiä naisrooleja muun muassa elokuvissa Paholaisen asianajaja (1997) ja Oman elämänsä sankari (1999).
Vuonna 2004 Theron sai parhaan naispääosan Oscar-palkinnon suorituksestaan vuonna 2003 ilmestyneessä elokuvassa Monster – Aileen Wuornos. Hän esitti tuossa tositapahtumiin perustuvassa elokuvassa sarjamurhaaja Aileen Wuornosia. Theron on ensimmäinen pääosa-Oscarin saanut afrikkalainen. Hän sai roolityöstään myös useita muita palkintoja, muun muassa Golden Globen, Hopeisen karhun Berliinin elokuvajuhlilta ja SAG-palkinnon.
Vuonna 2005 hän sai tähden Hollywood Walk of Famelle ja vuonna 2006 toisen Oscar-ehdokkuutensa elokuvasta North Country (2005).
Vuonna 2019 Theron näytteli Megyn Kellyä draamaelokuvassa Bombshell – hiljaisuuden rikkojat, josta hän sai parhaan naispääosan Oscar-ehdokkuuden.
Näyttelijänuran lisäksi Theron tunnetaan Dior-kosmetiikkamerkin J’adore-parfyymin mainoskasvona.
Yksityiselämä

Charlize Theron seurusteli vuosina 2001–2010 näyttelijä Stuart Townsendin kanssa, jonka tapasi elokuvan Ansassa (2002) kuvauksissa.
Theron adoptoi vuonna 2012 poikavauvan.
Theron kertoo lapsen sanoneen kolmivuotiaana ettei ole poika. Tämän jälkeen häntä on kasvatettu tyttönä.
Lapsen ollessa seitsenvuotias Theron kertoi julkisesti lapsensa olevan transsukupuolinen.
Vuonna 2015 hän adoptoi tytön. Theron kihlautui näyttelijä Sean Pennin kanssa vuonna 2014. He erosivat kesäkuussa 2015.
Theron tunnetaan aktiivisena eläinten oikeuksien puolustajana. Hän on myös PETAn (People for the Ethical Treatment of Animals) tukija ja on esiintynyt järjestön turkistenvastaisessa kampanjassa.
Aiheesta muualla

Charlize Theronin verkkosivut (englanniksi)
Kuvia tai muita tiedostoja aiheesta Charlize Theron Wikimedia Commonsissa
Inarijärvi

| Inarijärvi |
| --- | --- |

Valtiot:  Suomi 
Paikkakunta:  Inari
Koordinaatit:  68°57′00″N, 27°40′01″E
Vesistöalue ja valuma-alueen tietoja
Laskujoki:  Paatsjoki
Järvinumero:  71.111.1.001 
Mittaustietoja
Pinnankorkeus:  117 – 119 m
Pituus:  80  km
Leveys:  50  km 
Rantaviiva:  3 277,8 km 
Pinta-ala:  1 084 km²
Tilavuus:  15,9 km³
Keskisyvyys:  15 m
Suurin syvyys:  92 m
Valuma-alue:  14 512 km2 
 fiInarijärvi 
Kartta 1700-luvulta Inarijärvi ympäristöineen.
Inarijärvi, käytetään myös nimiä Inari ja Inarinjärvi (inarinsaameksi Aanaarjävri, pohjoissaameksi Anárjávri ja koltansaameksi Aanarjäuʹrr), on vajoamajärvi Inarissa Taka-Lapissa.
Inarijärvi on Kanadan Ison Karhujärven jälkeen toiseksi suurin subarktinen järvi maailmassa. Sen pinta-ala on 1 084 neliökilometriä, ja se on Suomen järvistä kolmanneksi suurin ja koko Lapin maakunnan suurin. Inarijärvi on Suomen suurin vain yhden kunnan alueella sijaitseva järvi. Järvi laskee Paatsjokea pitkin Barentsinmeren Varanginvuonoon. Järven pinta on 117–119 metriä merenpinnan yläpuolella, ja sitä säännöstellään Paatsjoessa Venäjän puolella sijaitsevalla Kaitakosken voimalaitoksella. Inarijärvi on Päijänteen jälkeen Suomen järvistä syvin. Syvin kohta 92 metriä sijaitsee Vasikkaselällä pohjoisessa painaumassa. Suurin osa Inarijärvestä on kuitenkin matalaa. Inari­järvi ympäristöineen on lähialueen Lappia hieman lämpimämpi ja vähäsateisempi. Rantaviivan pituus on noin 3 277,8 kilometriä. Kasvukausi on Inarin järvialueella noin 125 päivää (4 kk), kun läheisillä tunturialueilla se on vain 90 päivää (3 kk).
Inarijärven selkiä ovat Ukonselkä, Kasariselkä, Sammakkoselkä, Vasikkaselkä ja Satepetäjänselkä. Järvessä on 3 318 saarta, joista suurimmat ovat Kaamassaari, Mahlatti, Viimassaari ja Roiro. Tunnetuimmat ovat historiallinen saamelaisten uhripaikka Ukonsaari sekä hautausmaina toimineet Vanha Hautuumaasaari ja Hautuumaasaari. Korkia-Mauran saaressa sijaitsee jääluola, jossa jää ei yleensä sula kesälläkään. Järvellä on runsas autiotupien verkosto. Mahlatti on Suomen sisävesien saarista 21. suurin ja Kaamassaari 22. suurin. Mahlatti on koko Suomen sisävesien suurin saari, johon ei ole kulkuyhteyttä mantereelta.
Kalasto ja kalastus

Järvessä on paljon lohikalaa: lohta, taimenta, nieriää, harmaanieriää, siikaa, muikkua, harjusta ja näiden lisäksi muuta kalaa. Suuri osa kalastosta on istutettua. Kalaston velvoiteistutukset aloitettiin 1976 järven 1940-luvulla alkaneen säännöstelyn aiheuttamien menetysten korvaamiseksi.
Järven alkuperäinen kalasto käsitti vain kymmenen lajia: taimen, nieriä eli rautu, siika (ja sen kääpiömuodot rääpys ja reeska), harjus, hauki, ahven, made, mutu, kymmenpiikki ja kolmipiikki. Näiden lisäksi nyt tavataan istutettuna harmaanieriää, järvilohta sekä muikkua. Järvilohen istutukset lopetettiin vuonna 2001  ja Pohjois-Amerikasta kotoisin olevan harmaanieriän istutus lopetettiin vuonna 2012 .
Luonnonvaraisen muikun ekologisen lokeron on järvessä alun perin täyttänyt Inarin kääpiöitynyt siikamuoto reeska. Järveen istutettu muikku lisääntyi huomattavasti 1970-luvulta alkaen, ja järven kokonaiskalansaalis nousi yli kaksinkertaiseksi säännöstelyä edeltäneeseen verrattuna, enimmillään 560 vuositonniin 1989. Muikkubuumi kuitenkin ehtyi varsin nopeasti vajaassa kymmenessä vuodessa. Järven kalansaaliit ovat taas kasvaneet 1990-luvulta lähtien, varsinkin suurempien petokalojen osalta. Vuonna 2007 saalis oli noin 192 tonnia, josta eniten siikaa (65 tonnia, tästä neljä tonnia reeskaa) ja taimenta (47 tonnia, suurin taimensaalis mistään Suomen järvestä). Muikun saalis oli 19, nieriän 13, harjuksen 12, hauen 12, ahvenen yhdeksän, harmaanieriän kahdeksan, mateen kuusi ja järvilohen kaksi tonnia.
Inarijärveen istutetaan säännöstelyyn liittyvinä velvoitusistutuksina vuosittain noin miljoona kalanpoikasta, pääosin paikallista kantaa olevaa siikaa, nieriää ja taimenta, sekä lisäksi harmaanieriää. Kalansaaliissa istutettujen kalojen osuudeksi kokonaissaaliista näiden lajien kohdalla on arvioitu noin puolet.
Siika onkin Inarijärven tärkein saaliskala, joka ravintoon kuuluvat järvikatka (Gammarus lacustris) sekä elävä fossiili paljakkakilpiäinen (Lepidurus arcticus) . Paljakkakilpiäinen on arktinen äyriäinen, jonka on osoitettu olevan tärkeä kalojen ravintokohde Suomen Lapissa . Jos paljakkakilpiäisiä esiintyy järvessä myös kalat, kuten taimenet (Salmo trutta) kasvavat suuremmiksi, kuin silloin kun paljakkakilpiäistä ei järvestä esiinny .
Historia > Jatkosota

Jatkosodan aikana saksalaisten vastuulle jäi Pohjois-Suomen rintama Neuvostoliittoa vastaan. Saksalaisilla oli kaksi tavoitetta: turvata sen sotateollisuudelle tärkeän Petsamon nikkelin saanti sekä katkaista Muurmannin rata ja vallata Murmansk. Tähän tarkoitukseen Luftwaffella oli Lapissa ja saksalaisten miehittämässä Pohjois-Norjassa toistakymmentä lentokenttää. Inarissa ei kuitenkaan ollut tarkoitukseen sopivaa kenttää. Ensimmäisenä sotatalvena 1941–1942 natsien rakennusjärjestö Organisation Todt rakennutti sotavankien avulla lentokentän Inarinjärven jäälle. Kiitotie tehtiin Juutuanvuonon suulle, minne myös tehtiin tarvittavat huoltorakennukset. Kiitotien pitäminen puhtaana tuiskuavasta lumesta oli kuitenkin niin vaikeaa, että paikallisten asukkaiden muistitiedon mukaan lentokenttää ei tehty enää seuraavana talvena.
Historia > Säännöstelysopimus

Suomen, Norjan ja Neuvostoliiton välinen sopimus Inarijärven säännöstelemiseksi Kaitakosken voimalaitoksen padon avulla solmittiin 29. huhtikuuta vuonna 1959. Siihen liittyi Neuvostoliiton velvoite osallistua säännöstelyn kalakannoille aiheuttamien haittojen korvaamiseen.
Historia > Ohjuksen harhautuminen vuonna 1984

Inarijärven ohjus oli neuvostoliittolainen maaliohjus, joka syöksyi järveen 28. joulukuuta 1984 ja herätti aikanaan suuren mediahuomion.
Muuta

Inarijärvestä kertovan laulun Inarinjärvi on säveltänyt Evert Suonio ja lauletuimman version on suomeksi sanoittanut Eino Leino. Väinö Linnan romaanitrilogia Täällä Pohjantähden alla päättyy tähän lauluun.
Kuvia

Inarijärvi taajaman kohdalta heinäkuussa 2005
Inarijärvi 1. elokuuta 1978
Inarijärvi heinäkuussa 2006
Aiheesta muualla

Wikimedia Commonsissa on kuvia tai muita tiedostoja aiheesta .
Pajunen, Hannu: Järvisedimentit kuiva-aineen ja hiilen varastona.  (Tutkimusraportti 160)  Espoo:  Geologinen tutkimuskeskus, 2004.  ISBN 951-690-894-2  ISSN 0781-4240  Teoksen verkkoversio (PDF) (viitattu 29.10.2022).
Inarinjärvi-laulu (Kansalliskirjaston digitoitu äänite vuodelta 1929, mp3-tiedostona)[vanhentunut linkki]
Inarijärven erakkokalastaja Eemeli Nikula Ylen Elävä arkisto
Inarijärvi dokumenttisarjan helmenä Yle Uutiset
Inarijärvi Järviwiki
Monod

Monod on muun muassa seuraavien henkilöiden sukunimi:
Eugène Monod (1871–1929), sveitsiläinen arkkitehti
Jacques Monod (1910–1976), ranskalainen biokemisti ja molekyylibiologi, Nobelin lääketieteen palkinnon saaja
Jacques-Louis Monod (s. 1927), ranskalais-yhdysvaltalainen säveltäjä, pianisti ja kapellimestari
Théodore Monod (1902–2000), ranskalainen luonnontieteilijä, tutkimusmatkailija ja humanisti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Michael Caine

| Michael Caine |
| --- | --- |
 Michael Caine Wienin elokuvajuhlilla vuonna 2012
Henkilötiedot
Syntynyt: 14. maaliskuuta 1933 (ikä 91) Lontoo, Englanti, Yhdistynyt kuningaskunta
Ammatti:  näyttelijä, kirjailija
Puoliso:  Patricia Haines (1955–1962)   Shakira Baksh (1973–)
Näyttelijä
Aktiivisena:  1953–
Palkinnot
  Parhaan miessivuosan Oscar  1986 Hannah ja sisaret  1999 Oman elämänsä sankari  CBE  
Aiheesta muualla
Viralliset kotisivut
IMDb 
Elonet
AllMovie
Michael Caine (alun perin Maurice Joseph Micklewhite; s. 14. maaliskuuta 1933 Lontoo) on kahdesti Oscar-palkittu englantilainen näyttelijä.
Nuoruus

Michael Caine (alku­peräiseltä nimeltään Maurice Micklewhite) syntyi vuonna 1933 työ­väen­luokkaiseen perheeseen Bermondeyssa Etelä-Lontoossa. Hänen isänsä oli kalan­kantaja ja äitinsä talouden­hoitaja.
Caine palveli Korean sodassa.